Көлік министрі: 108 дәретхана орнатылды
"Көлік министрі: 108 дәретхана орнатылды" | "https://abai.kz/post/185101"
TITLE: Көлік министрі: 108 дәретхана орнатылды
URL: https://abai.kz/post/185101
META: "Көлік министрі: 108 дәретхана орнатылды" | "https://abai.kz/post/185101"
DATE: 09.07.2024
AUTHOR(s): Abai.kz
TOTAL WORDS: 111
TEXT: Республика бойынша ескі дәрeтханалардың саны 700-ден асады. Осыған дейін 108 жаңа дәретхана орнатылған. Биылдыққа тағы 48 дәретхана қою жоспарлануда. Көлік министрі Марат Қарабаев жол бойындағы бір дәретхананы салуға және күтіп ұстауға кететін қаржының көлемін жариялады. "Ондай дәретхананың бағасы аумағына және орналасқан жеріне байланысты. Басында 8 милллионнан болды, қазіргі бағасы 8-18 миллион теңге болып тұр", – деді Марат Қарабаев үкіметте өткен брифингте. Ал бір дәретхананы күтіп ұстауға 300 мың теңге кетеді. Екі адам кезек-кезек жинайды, немесе бір адам қарауы мүмкін. "Ондай жүйе тиімсіз, сол себепті дәретханаларды жанар-жағармай құю станцияларында, немесе дәмханаларда көптеп ашуға басымдық беріледі. Ал дәретханалар сервистік және туристік нысандарда ашылса, олар өздері күтіп ұстайды", – деді министр. Сурет: stroi-news.ru Abai.kz
